section_heading: Nagrade i priznanja
paragraph_text: minijatura|300px|Klapa Sveti Juraj HRM na obilježavanju Dvadesete obljetnice međunarodnog priznanja Republike Hrvatske u [[Zagrebu]] Klapa je sudionik 11. europskog festivala muških komornih zborova koji se održao u Mađarskoj u Pečuhu od 22. – 25. rujna 2006. kao i festivala dalmatinske klapske pisme u Kaštel Kambelovcu na kojem je na večeri "Kaštelanski dir" 2005. osvojila srebrenu kulu Cambi (drugu nagradu publike). Nominirana je i za diskografsku nagradu Porin 2005. u kategoriji klasične glazbe za najbolju izvedbu većeg komornog sastava, komornog ili simfonijskog orkestra ili zbora skladbom Ave Maria. Dana 29. lipnja 2005. u HNK u Zagrebu klapi je dodijeljena zlatna plaketa s kadenom Mare nostrum Croaticum za iznimno očuvanje i promicanje nacionalnog, kulturnog, povijesnog i vjerskog dobra hrvatskog naroda u svijetu. Osim već spomenutih priznanja, klapa "Sveti Juraj"- HRM je dobitnik brojnih priznanja i nagrada državnih i crkvenih institucija, udruga proizašlih iz domovinskog rata i mnogih drugih. minijatura|300px|Klapa HRM-a Sveti Juraj u Lourdesu s biskupom Jezerincem i mons. Šantićem, 2002. godina